# Εγχειρίδιο του Νίμπουλς

Το Νίμπουλς είναι ένα παιχνίδι με σκουλήκι για το GNOME. Ο παίκτης ελέγχει ένα δισδιάστατο σκουλήκι καθώς προσπαθεί να βρει τροφή. Η απόκτηση τροφής δίνει βαθμούς, αλλά οποιαδήποτε σύγκρουση αφαιρεί βαθμούς. Αν χαθούν όλοι οι βαθμοί, ο παίκτης χάνει.

2000
Kevin Breit
2009
Μάριος Ζηντίλης (m.zindilis@dmajor.org)
Έργο τεκμηρίωσης του GNOME

Χορηγείται άδεια αντιγραφής, διανομής και/ή τροποποίησης του παρόντος εγγράφου υπό τους όρους της έκδοσης 1.1 της Ελεύθερης Άδειας Τεκμηρίωσης GNU (GFDL), ή οποιασδήποτε μεταγενέστερης έκδοσής αυτής από το Ίδρυμα Ελεύθερου Λογισμικού (FSF), χωρίς αμετάβλητα τμήματα, κείμενα εξωφύλλου και κείμενα οπισθοφύλλου. Αντίγραφο της άδειας GFDL είναι διαθέσιμο στον ακόλουθο σύνδεσμο, ή στο αρχείο COPYING-DOCS που διανέμεται μαζί με το παρόν εγχειρίδιο.

Αυτό το εγχειρίδιο αποτελεί μέρος της συλλογής εγχειριδίων του GNOME που διανέμονται υπό τους όρους της GFDL. Αν επιθυμείτε να διανείμετε το παρόν εγχειρίδιο ξεχωριστά από τη συλλογή, οφείλετε να προσθέσετε στο εγχειρίδιο αντίγραφο της άδειας χρήσης, όπως προβλέπεται στο άρθρο 6 της άδειας.

Πολλές από τις ονομασίες που χρησιμοποιούνται από εταιρείες για την διαφοροποίηση των προϊόντων και υπηρεσιών τους έχουν καταχωρισθεί ως εμπορικά σήματα. Σε όποιο σημείο της τεκμηρίωσης GNOME τυχόν εμφανίζονται αυτές οι ονομασίες, και εφόσον τα μέλη του Έργου τεκμηρίωσης GNOME έχουν λάβει γνώση αυτών των εμπορικών σημάτων, οι ονομασίες ή τα αρχικά αυτών θα γράφονται με κεφαλαίους χαρακτήρες.

ΤΟ ΠΑΡΟΝ ΕΓΓΡΑΦΟ ΚΑΙ ΟΙ ΤΡΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΕΛΕΥΘΕΡΗΣ ΑΔΕΙΑΣ ΤΕΚΜΗΡΙΩΣΗΣ GNU (GFDL) ΚΑΙ ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. ΤΟ ΠΑΡΟΝ ΕΓΓΡΑΦΟ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΟΠΟΙΑΔΗΠΟΤΕ ΑΛΛΗ ΕΓΓΥΗΣΗ, ΕΙΤΕ ΡΗΤΗ ΕΙΤΕ ΣΙΩΠΗΡΗ, ΣΥΜΠΕΡΙΛΑΜΒΑΝΟΜΕΝΗΣ, ΧΩΡΙΣ ΠΕΡΙΟΡΙΣΜΟ, ΤΗΣ ΕΓΓΥΗΣΗΣ ΟΤΙ ΤΟ ΕΓΓΡΑΦΟ, Ή Η ΤΡΟΠΟΠΟΙΗΜΕΝΗ ΕΚΔΟΣΗ ΑΥΤΟΥ, ΕΙΝΑΙ ΕΜΠΟΡΕΥΣΙΜΟ, ΚΑΤΑΛΛΗΛΟ ΓΙΑ ΕΙΔΙΚΟ ΣΚΟΠΟ ΚΑΙ ΔΕΝ ΠΡΟΣΒΑΛΛΕΙ ΔΙΚΑΙΩΜΑΤΑ ΤΡΙΤΩΝ. Ο ΧΡΗΣΤΗΣ ΑΝΑΛΑΜΒΑΝΕΙ ΕΞ ΟΛΟΚΛΗΡΟΥ ΤΗΝ ΕΘΥΝΗ ΩΣ ΠΡΟΣ ΤΗΝ ΠΟΙΟΤΗΤΑ, ΤΗΝ ΑΚΡΙΒΕΙΑ ΚΑΙ ΤΗΝ ΧΡΗΣΗ ΤΟΥ ΕΓΓΡΑΦΟΥ Ή ΤΗΣ ΤΡΟΠΟΠΟΙΗΜΕΝΗΣ ΕΚΔΟΣΗΣ ΑΥΤΟΥ. ΣΕ ΠΕΡΙΠΤΩΣΗ ΠΟΥ ΟΠΟΙΟΔΗΠΟΤΕ ΕΓΓΡΑΦΟ Ή ΤΡΟΠΟΠΟΙΗΜΕΝΗ ΕΚΔΟΣΗ ΑΥΤΟΥ ΑΠΟΔΕΙΧΘΟΥΝ ΕΛΑΤΤΩΜΑΤΙΚΑ ΚΑΘ' ΟΙΟΝΔΗΠΟΤΕ ΤΡΟΠΟ, Ο ΧΡΗΣΤΗΣ (ΚΑΙ ΟΧΙ Ο ΑΡΧΙΚΟΣ ΣΥΓΓΡΑΦΕΑΣ, ΔΗΜΙΟΥΡΓΟΣ Ή ΟΠΟΙΟΣΔΗΠΟΤΕ ΣΥΝΤΕΛΕΣΤΗΣ) ΑΝΑΛΑΜΒΑΝΕΙ ΤΟ ΚΟΣΤΟΣ ΟΠΟΙΑΣΔΗΠΟΤΕ ΑΝΑΓΚΑΙΑΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ. Η ΠΑΡΟΥΣΑ ΑΠΟΠΟΙΗΣΗ ΕΓΓΥΗΣΗΣ ΑΠΟΤΕΛΕΙ ΑΝΑΠΟΣΠΑΣΤΟ ΜΕΡΟΣ ΤΗΣ ΑΔΕΙΑΣ. ΔΕΝ ΕΠΙΤΡΕΠΕΤΑΙ ΟΥΔΕΜΙΑ ΧΡΗΣΗ ΤΟΥ ΕΓΓΡΑΦΟΥ Ή ΤΡΟΠΟΠΟΙΗΜΕΝΩΝ ΕΚΔΟΣΕΩΝ ΑΥΤΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ, ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΟΠΟΙΗΣΗ ΕΓΓΥΗΣΗΣ, ΚΑΙ

2. Ο ΔΗΜΙΟΥΡΓΟΣ, Ο ΑΡΧΙΚΟΣ ΣΥΓΓΡΑΦΕΑΣ, ΟΙ ΣΥΝΤΕΛΕΣΤΕΣ Ή ΟΙ ΔΙΑΝΟΜΕΙΣ ΤΟΥ ΕΓΓΡΑΦΟΥ Ή ΤΡΟΠΟΠΟΙΗΜΕΝΗΣ ΕΚΔΟΣΗΣ ΑΥΤΟΥ, ΚΑΘΩΣ ΚΑΙ ΟΙ ΠΡΟΜΗΘΕΥΤΕΣ ΟΠΟΙΩΝΔΗΠΟΤΕ ΕΚ ΤΩΝ ΠΡΟΑΝΑΦΕΡΟΜΕΝΩΝ ΜΕΡΩΝ, ΔΕΝ ΕΥΘΥΝΟΝΤΑΙ ΕΝΑΝΤΙ ΟΙΟΥΔΗΠΟΤΕ, ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΕΡΜΗΝΕΙΑ ΝΟΜΟΥ, ΕΙΤΕ ΕΞ ΑΔΙΚΟΠΡΑΞΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ) ΕΙΤΕ ΣΤΟ ΠΛΑΙΣΙΟ ΣΥΜΒΑΤΙΚΗΣ Ή ΑΛΛΗΣ ΥΠΟΧΡΕΩΣΗΣ, ΓΙΑ ΤΥΧΟΝ ΑΜΕΣΕΣ, ΕΜΜΕΣΕΣ, ΕΙΔΙΚΕΣ, ΤΥΧΑΙΕΣ Ή ΣΥΝΕΠΑΚΟΛΟΥΘΕΣ ΖΗΜΙΕΣ ΟΠΟΙΑΣΔΗΠΟΤΕ ΜΟΡΦΗΣ, ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΠΕΡΙΟΡΙΣΜΟ, ΖΗΜΙΩΝ ΛΟΓΩ ΑΠΩΛΕΙΑΣ ΦΗΜΗΣ ΚΑΙ ΠΕΛΑΤΕΙΑΣ, ΔΙΑΚΟΠΗΣ ΕΡΓΑΣΙΩΝ, ΔΥΣΛΕΙΤΟΥΡΓΙΑΣ Ή ΒΛΑΒΗΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ, Ή ΚΑΘΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΠΟΥ ΟΦΕΙΛΕΤΑΙ Ή ΣΧΕΤΙΖΕΤΑΙ ΜΕ ΤΗΝ ΧΡΗΣΗ ΤΟΥ ΕΓΓΡΑΦΟΥ ΚΑΙ ΤΩΝ ΤΡΟΠΟΠΟΙΗΜΕΝΩΝ ΕΚΔΟΣΕΩΝ ΑΥΤΟΥ, ΑΚΟΜΑ ΚΑΙ ΑΝ ΤΑ ΩΣ ΑΝΩ ΜΕΡΗ ΕΙΧΑΝ ΛΑΒΕΙ ΓΝΩΣΗ ΤΗΣ ΠΙΘΑΝΟΤΗΤΑΣ ΠΡΟΚΛΗΣΗΣ ΤΕΤΟΙΩΝ ΖΗΜΙΩΝ.

Kevin
Breit
Έργο τεκμηρίωσης του GNOME

     battery841@mypad.com

Εγχειρίδιο του Νίμπουλς, έκδοση 2.20
Μάιος 2007

Kevin Breit battery841@mypad.com

Έργο τεκμηρίωσης του GNOME

Αυτό το εγχειρίδιο περιγράφει την έκδοση 2.20 του Νίμπουλς.

## Aνάδραση

Για να αναφέρετε ένα σφάλμα ή να κάνετε μια πρόταση σχετικά με την εφαρμογή Νίμπουλς ή αυτή την τεκμηρίωση, ακολουθήστε τις οδηγίες στη Σελίδα ανάδρασης του GNOME.

## Εισαγωγή

Το Νίμπουλς είναι ένα παιχνίδι στο οποίο ο χρήστης ελέγχει ένα σκουλήκι. Το σκουλήκι περιφέρεται στο ταμπλώ, τρώγοντας διαμάντια ενώ αποφεύγει τους τοίχους που βρίσκονται γύρω του.

Για να τρέξετε το Νίμπουλς, επιλέξτε Παιχνίδια Νίμπουλς από το μενού Εφαρμογές, η πληκτρολογήστε `gnibbles` στη γραμμή εντολών.

Το Νίμπουλς περιλαμβάνεται στο πακέτο `gnome-games`, το οποίο είναι μέρος της επιφάνειας εργασίας του GNOME. Αυτό το έγγραφο περιγράφει την έκδοση 2.20 του Νίμπουλς.

## Αντικειμενικός σκοπός του Νίμπουλς

Ο σκοπός του Νίμπουλς είναι απλός. Ελέγχετε το σκουλήκι και αν το σκουλήκι συγκρουστεί με τοίχο ή με τον εαυτό του, πεθαίνετε. Έχετε δέκα ζωές προτού τελειώσει το παιχνίδι. Κερδίζετε είτε ξεπερνώντας το δικό σας υψηλότερο σκορ (είτε κάποιου φίλου), είτε τελειώνοντας όλα τα επίπεδα. Μπορείτε επίσης να παίξετε εναντίον σκουληκιών με τεχνητή νοημοσύνη.

Το Νίμπουλς επίσης υποστηρίζει πολλούς παίκτες, μέχρι έξι παίκτες μπορούν να ανταγωνίζονται είτε παίζοντας στον ίδιο υπολογιστή με σειρά, είτε μέσω δικτύου.

## Χρήση του Νίμπουλς

Το Νίμπουλς παίζεται απλά. Τα μόνα πλήκτρα που χρειάζονται είναι τα βελάκια.

### Βασική χρήση

Κατά την εκκίνηση του Νίμπουλς ανοίγει το κύριο παράθυρο το οποίο εμφανίζεται πιο κάτω.

#### Παράθυρο καλωσορίσματος στο Νίμπουλς

Παράθυρο καλωσορίσματος στο Νίμπουλς

Για να ξεκινήσετε το παιχνίδι, επιλέξτε Παιχνίδι Νέο.

Όταν ξεκινά το παιχνίδι, το σκουλήκι θα βγει από την αριστερή πλευρά της οθόνης. Χρησιμοποιήστε το βελάκι προς τα πάνω για να κάνετε το σκουλήκι να πάει πάνω. Χρησιμοποιήστε το βελάκι δεξιά για να στρίψετε το σκουλήκι δεξιά, το βελάκι αριστερά για να στρίψετε το σκουλήκι αριστερά, και το βελάκι κάτω για να στρίψετε το σκουλήκι προς τα κάτω.

#### Παιχνίδι Νίμπουλς σε εξέλιξη

Παιχνίδι Νίμπουλς σε εξέλιξη.

### Μενού

Η μπάρα με τα μενού, η οποία βρίσκεται στην κορυφή του Βασικού παραθύρου, περιέχει τα ακόλουθα μενού:

Παιχνίδι

  Αυτό το μενού περιέχει:

  - Ctrl+N Νέο Αυτό ξεκινά ένα νέο παιχνίδι Νίμπουλς.

  - Ctrl+G Δικτυακό παιχνίδι Αυτό ξεκινά ένα παιχνίδι με πολλούς παίκτες χρησιμοποιώντας το GGZ Gaming Zone.

  - Βαθμολογίες Αυτό εμφανίζει τις ψηλότερες βαθμολογίες.

  - Παύση Αυτό θα παύσει το παιχνίδι σας. Πατήστε την επιλογή Παύση στο μενού για να συνεχίσετε το παιχνίδι.

  - Τέλος παιχνιδιού Σταματήστε το τρέχον παιχνίδι και επιστρέψτε στην αρχική οθόνη.

  - Ctrl-Q Έξοδος Αυτό κλείνει την εφαρμογή.

Προβολή

  Αυτό το μενού περιέχει:

  - Πλήρης οθόνη Αυτό ρυθμίζει αν το παιχνίδι σας θα εμφανίζεται σε πλήρη οθόνη.

Ρυθμίσεις

  Αυτό το μενού περιέχει:

  - Προτιμήσεις Ανοίγει το παράθυρο ώστε να επιλέξετε τις προτιμήσεις σας.

Βοήθεια

  Αυτό το μενού περιέχει:

  - F1 Περιεχόμενα Εμφάνιση αυτού του εγχειριδίου.

    Περί Εμφάνιση παραθύρου Περί το οποίο παρέχει βασικές πληροφορίες σχετικά με το Νίμπουλς, όπως το όνομα του δημιουργού, και τον αριθμό έκδοσης του παιχνιδιού.

### Διαμάντια

Το Νίμπουλς έχει διάφορα διαμάντια που τρώγονται. Έχουν διαφορετικά χρώματα και κάνουν διαφορετικές λειτουργίες. Μόνο το ανοικτό μώβ διαμάντι είναι σίγουρο ότι θα μείνει για αρκετό χρόνο μέχρι να το φάτε (για την ακρίβεια θα πρέπει να τα φάτε για να ολοκληρώσετε το επίπεδο). Τα υπόλοιπα διαμάντια είναι όλα βραβεία, αλλά μένουν στο ταμπλώ μόνο για λίγο χρόνο. Θα σας αφήσουμε να ανακαλύψετε τι είδους βραβείο δίνει το κάθε χρώμα, αλλά όλα επηρεάζουν είτε το σκορ, το μήκος του σκουληκιού, ή και τα δύο. Προσέχετε όταν πηγαίνετε προς αυτά τα διαμάντια - βραβεία, να μην αποκοπείτε από τα κανονικά διαμάντια που χρειάζεστε για να ολοκληρώσετε το επίπεδο.

## Προσαρμογή

Για να αλλάξετε τις ρυθμίσεις της εφαρμογής, επιλέξτε Ρυθμίσεις Προτιμήσεις. Αυτό ανοίγει το διάλογο Προτιμήσεις Νίμπουλς. Όλες οι προτιμήσεις αποθηκεύονται αυτόματα και εφαρμόζονται μόλις τις αλλάξετε.

### Καρτέλα προτιμήσεων παιχνιδιού

Καρτέλα προτιμήσεων παιχνιδιού.

Οι προτιμήσεις στην καρτέλα Παιχνίδι είναι:

### Καρτέλα προτιμήσεων σκουληκιού

Καρτέλα προτιμήσεων σκουληκιού. Οι προτιμήσεις στις καρτέλες Σκουλήκι 1 εώς Σκουλήκι 6 σας επιτρέπουν να κάνετε ξεχωριστές ρυθμίσεις για κάθε διαφορετικό σκουλήκι.

Έλεγχοι πληκτρολογίου

  Αυτή η λίστα σας επιτρέπει να αλλάξετε τους έλεγχους πληκτρολογίου για το κάθε σκουλήκι. Για να αλλάξετε ένα πλήκτρο ελέγχου, κάντε διπλό κλικ στην κατάλληλη καταχώρηση στη λίστα και μετά πατήστε το πλήκτρο που θέλετε να χρησιμοποιείτε για εκείνο τον έλεγχο.

Χρήση σχετικής κίνησης

  Αντί το αριστερό βελάκι να στέλνει το σκουλήκι προς τα αριστερά της οθόνης, το δεξί προς τα δεξιά και ούτω καθ' εξής, τα βελάκια αριστερά και δεξιά κάνουν το σκουλήκι να στρίβει αριστερά ή δεξιά. Για παράδειγμα, αν το σκουλήκι κινείται προς τα αριστερά και πατήσετε το βελάκι που ελέγχει την κίνηση προς τα αριστερά, τότε το σκουλήκι γυρνάει προς το κάτω μέρος της οθόνης.

Χρώμα σκουληκιού

  Τροποποιήστε το χρώμα του σκουληκιού σας ώστε να το ξεχωρίζετε από εκείνο του αντιπάλου σας σε παιχνίδια με πολλούς παίκτες.

## Δικτυακά παιχνίδια

Το Νίμπουλς υποστηρίζει δικτυακά παιχνίδια με πολλούς παίκτες που παρέχονται από το GGZ Gaming Zone. Με τη σύνδεση σε έναν εξυπηρετητή Νίμπουλς στο διαδίκτυο, μπορείτε να προκαλέσετε άλλους παίκτες σε παιχνίδια με πολλούς παίκτες. Για νέα, ενημερώσεις και μια λίστα με εξυπηρετητές που μπορείτε να συνδεθείτε, δείτε τον ιστότοπο gnome-games.

Για να ξεκινήσετε ένα παιχνίδι Νίμπουλς με πολλούς παίκτες, επιλέξτε Παιχνίδι Δικτυακό παιχνίδι από το μενού του Νίμπουλς.

### Σύνδεση σε έναν εξυπηρετητή Νίμπουλς

Ο διάλογος σύνδεσης του Νίμπουλς εμφανίζεται αρχικά όταν ξεκινάει ένα καινούριο δικτυακό παιχνίδι. Αυτός ο διάλογος σας επιτρέπει να επιλέξετε έναν εξυπηρετητή για να συνδεθείτε, και το όνομα χρήστη που θα έχετε ενόσω θα είστε εκεί συνδεδεμένοι.

Μπορείτε να συνδεθείτε σε ένα εξυπηρετητή είτε με απλό λογαριασμό επισκέπτη (guest) είτε με λογαριασμό εγγεγραμμένου χρήστη. Οι λογαριασμοί επισκέπτη σας επιτρέπουν να συνδέεστε ανώνυμα, ενώ ένας κανονικός λογαριασμός σας επιτρέπει να διατηρείτε το όνομα χρήστη το οποίο προστατεύεται από τον κωδικό πρόσβασης που θα δώσετε.

Η επιλογή Σύνδεση επισκέπτη επιλέγεται όταν θέλετε έναν ανώνυμο λογαριασμό επισκέπτη. Αν θέλετε να δημιουργήσετε ένα καινούριο λογαριασμό εισόδου, επιλέξτε το Σύνδεση για πρώτη φορά, με το όνομα χρήστη, τον κωδικό πρόσβασης και το Email της επιλογής σας. Αν έχετε ήδη δημιουργήσει λογαριασμό, μπορείτε να συνδεθείτε επιλέγοντας την Κανονική σύνδεση, και να βάλετε το όνομα χρήστη και τον κωδικό πρόσβασης που ήδη επιλέξατε.

Για να συνδεθείτε σε ένα εξυπηρετητή πατήστε στο κουμπί Σύνδεση.

#### Διάλογος δικτυακής σύνδεσης του Νίμπουλς.

Διάλογος δικτυακής σύνδεσης του Νίμπουλς.

### Είσοδος σε δωμάτιο παιχνιδιών

Όταν συνδεθείτε επιτυχώς σε έναν εξυπηρετητή, μπορείτε να επιλέξετε σε ποιό δωμάτιο θα εισέλθετε. Για να παίξετε ένα δικτυακό παιχνίδι Νίμπουλς, επιλέξτε το δωμάτιο Gnibbles. Αν θέλετε να φιλοξενήσετε το δικό σας παιχνίδι τότε πατήστε στο Εκκίνηση. Αυτό δημιουργεί ένα νέο ταμπλώ στο οποίο άλλοι παίκτες μπορούν να συμμετάσχουν σε ένα παιχνίδι εναντίον σας. Αν υπάρχουν άλλα παιχνίδια που έχουν ήδη αρχίσει, τότε μπορείτε με διπλό κλικ σε υφιστάμενο παιχνίδι να συνδεθείτε σε αυτό. Η λίστα με τα ταμπλώ παιχνιδιού στα δεξιά δείχνει έναν αριθμό διαθέσιμων θέσεων, που σημαίνει τον αριθμό των παικτών που μπορούν να συνδεθούν σε ένα παιχνίδι.

#### Ο διάλογος δικτύου του Νίμπουλς σας επιτρέπει να εισέρχεστε σε ένα δωμάτιο για να βρίσκετε άλλους παίκτες.

Ο διάλογος δικτύου του Νίμπουλς σας επιτρέπει να εισέρχεστε σε ένα δωμάτιο για να βρίσκετε άλλους παίκτες.

Όταν δημιουργείτε ένα νέο ταμπλώ για παιχνίδι Νίμπουλς, ένας διάλογος προτιμήσεων εμφανίζεται ο οποίος σας επιτρέπει να κάνετε ρυθμίσεις στο παιχνίδι, όπως τον ελάχιστο αριθμό παικτών του παιχνιδιού. Όταν ο συνολικός αριθμός θέσεων έχει γεμίσει, τότε δε μπορούν άλλοι παίκτες να συνδεθούν στο συγκεκριμένο ταμπλώ.

Μπορείτε να συνομιλήσετε με άλλους παίκτες στο δικτυακό παιχνίδι. Ρωτήστε για οδηγίες ή βοήθεια για τα παιχνίδια, αλλά σας παρακαλούμε να είστε ευγενικοί προς τους άλλους.

### Αναμονή για άλλους παίκτες να συδεθούν στον παιχνίδι

Όταν θα έχετε επιτυχώς συνδεθεί σε ένα ταμπλώ παιχνιδιού, τότε πρέπει να περιμένετε μέχρι να συνδεθούν επαρκείς παίκτες. Το μενού Λίστα παικτών σας επιτρέπει να δείτε μια λίστα με τους παίκτες που έχουν συνδεθεί το παιχνίδι. Το παιχνίδι θα ξεκινήσει όταν ο συνολικός αριθμός των παικτών έχει συμπληρωθεί.

### Δικτυακό παιχνίδι Νίμπουλς

Τα παιχνίδια Νίμπουλς στο δίκτυο έχουν τους ίδιους κανόνες με τα κανονικά παιχνίδια, μόνο που τώρα παίζετε εναντίον άλλων ανθρώπων. Αυτό σημαίνει ότι ίσως είναι προτιμότερες άλλες στρατηγικές από αυτές που χρησιμοποιείτε όταν παίζετε εναντίον του υπολογιστή.

Όταν ένας από τους παίκτες έχει κερδίσει το παιχνίδι τελειώνει και επιστρέφετε στην πρώτη οθόνη του δικτυακού παιχνιδιού. Τότε μπορείτε να παίξετε ένα ακόμα εθιστικό δικτυακό παιχνίδι Νίμπουλς!

## Δημιουργοί

Το Νίμπουλς γράφτηκε από τους Sean MacIsaac sjm@acm.org και Ian Peters itp@gnu.org. Αυτό το εγχειρίδιο γράφτηκε από τον Kevin Breit battery841@mypad.com. Το Νίμπουλς αναβαθμίστηκε με υποστήριξη δικτύο από τον Andreas Røsdal andreasr@gnome.org. Για να αναφέρετε ένα σφάλμα ή να κάνετε μια πρόταση σχετικά με την εφαρμογή ή αυτό το εγχειρίδιο, ακολουθήστε τις οδηγίες σ' αυτό το έγγραφο.

## Άδεια χρήσης

Αυτό το πρόγραμμα είναι ελεύθερο λογισμικό: μπορείτε να το αναδιανείμετε ή/και να το τροποποιείτε υπό τους όρους της Γενικής Δημόσιας Άδειας GNU όπως εκδίδεται από το Ίδρυμα Ελεύθερου Λογισμικού, είτε στην έκδοση 2 της άδειας, είτε (κατά την άποψή σας) οποιαδήποτε μεταγενέστερη έκδοση.

Το πρόγραμμα αυτό διανέμεται με την ελπίδα ότι θα αποδειχθεί χρήσιμο, παρόλα αυτά ΧΩΡΙΣ ΚΑΜΙΑ ΕΓΓΥΗΣΗ — χωρίς ούτε και την σιωπηρή εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΕΙΔΙΚΟ ΣΚΟΠΟ. Για περισσότερες λεπτομέρειες ανατρέξτε στη Γενική ‘Αδεια Δημόσιας Χρήσης GNU (GPL).

Ένα αντίγραφο της Γενικής Δημόσιας Άδειας GNU περιλαμβάνεται ως παράρτημα στον Οδηγό χρήσης του GNOME. Μπορείτε επίσης να λάβετε ένα αντίγραφο της Γενικής Δημόσιας Άδειας GNU από το Ίδρυμα Ελεύθερου Λογισμικού αν επισκεφθείτε τον ιστότοπό τους, ή γράφοντας στη διεύθυνση

     Free Software Foundation, Inc. 59 Temple Place - Suite 330 Boston, MA 02111-1307 USA